Jabarkan Malaékat dina ajaran Islam dari Malaékat dalam bahasa sunda

Malaékat diciptakeun ku Alloh tina cahaya (nur), numutkeun hadis Nabi Muhammad, “Malaékat geus diciptakeun tina cahaya.”

Iman ka malaékat  kaasup Rukun Iman. Iman ka malaékat maksudna nyaéta yakin yén ayana malaékat, sanajan teu katempo bungkeuleukan da mahluk goib.  Alloh SWT nyipta tina cahaya. Maranéhna nyembah Alloh jeung éstu toat tara narah kana paréntah-Nya, tur tara nyieun dosa, lain lalaki lain awéwé, teu dahar teu nginum. euweuh nu terang jumlahna anging Alloh.

Sanajan teu katempo manusa, ku idin Alloh para Nabi jeung rosul a.s. bisa nempo. Malaékat ngajirim wujud lalaki ka sababaraha nabi jeung rosul saperti ka Nabi Ibrohim a.s, jeung Nabi Muhammad s.a.w.